I dagene 18. og 19. august har klubben haft en lille stand på 2 voliere med huse hos Plantorama i Horsens.

Anledningen var, at Plantorama afholdt høstgalla i den weekend.

Husene var ”befolket” med 1,2 sorte Bantam fra Henry Christensen og 1,2 isabel porcelænsfarvet Fodbefjerede Dværge (Sabelpoot) fra Peder Pedersen. Tak for lån.

Tre af bestyrelsesmedlemmerne skiftedes til at bemande standen, og de fik en del samtaler med de handlende, som gav sig tid til at standse ved hønsene for at kigge og måske få et eller to gode råd med på vejen.

Vi fik endda et nyt medlem, så velkommen til:

Jørgen Felthaus,Toftegårdsvej 52, 8722 Hedensted

Vi håber, at du må falde godt til i klubben Bestyrelsen